அக்கார்டின் வாசித்தால் கதாநாயகி தொடர்பான லைட்டான காட்சி. டொயின்டோற டொயின்டோற என்று வீணை வாசித்தால் பாசப்பிணைப்பு. டுடுடுடுடுடு டும் என்று டிரம் வாசித்தால் போலீஸ். மேல் ஸ்தாயியில் ஷெனாய் வாசித்தால் சோகம். கித்தாரை தளர்ந்த கம்பியில் மீட்டி வயலினில் ஒரு தூக்கு தூக்கினால் காமெடி. சந்தூர் அல்லது சைலோபோனில் கீழ் சுரத்திலிருந்து மேல் சுரம் வரை ஒரு ஓட்டு ஓட்டினால் ‘வடுமாங்காய் பிலிம்சார் வழங்கும்’ என்று படம் ஆரம்பிக்கிறது. வயலின் கோஷ்டி ‘ச..நி…ச..’ என்கிற ஸ்வரத்தில் தேய்த்தால் எழுத்து முடிந்து டைரக்டர் பேர் வந்து விட்டது.